Posted by: Fia | 2011-01-17
Dr, ek is ''n tipe 2 diabeet en is ook oorgewig. Hierdie siekte gaan my nie onderkry en ek is vasberade om dmv leefstrylaanpassings en oefening my suikervlakke terug te kry tot normaal. Ek het Desember my vakansie nuttig gebruik en 4 boeke mbt tot low GI en diabetes gelees. Na dese is ek deeglik bewus van die kossoorte wat ek moet eet en wat vermy moet word. Ek hat alreeds ''n week terug begin om die regte kossoorte aan te koop en te eet. Nou soek ek egter na ''n " exchange list" wat aandui hoeveel van watter kossoort (die 5 hoofgroeppe) ek daagliks kan eet om gewig te verloor (vir 1800kj of hoeveel dan ook al nodig sal wees vir gewigsverlies). Kan us my dalk sê waar op die internet ek so ''n lys kan bekom?
DietDoc Beste Fia
Ek is bly om te verneem dat jy so positief optree om jou diabetes te bekamp. Ek het ongelukkig nie voedselruillyste vir 'n lae-GI dieet op hierdie Webwerf nie. Dit is essensieel dat enige persoon wat aan diabetes ly, 'n geregistreerde dieetkundige moet spreek vir 'n individuele dieetvoorskrif. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. Die dieetkundige sal jou help met 'n lae-vet, lae-GI (GI = glisemiese indeks) dieet. Verder kan jy op klik ook op 'DietnFood' bo aan hierdie bladsy en dan op 'Weight loss' en dan op 'The Glycaemic Index' om artikels oor hierdie onderwerp te lees. Terwyl jy op die Webwerf is, klik ook op 'Food as Medicine' en 'Type 2 diabetes' om meer inligting te bekom. Onthou om ook meer aktief te word, soos om elke dag 30 min te gaan stap in die vars lug om jou metabolisme aan te spoor en jou suiker- en insulienvlakke te verlaag.